CELEX: 31990R3273
Language: el
Date: 1990-11-08 00:00:00
Title: Κανονισμός (ΕΟΚ) αριθ. 3273/90 του Συμβουλίου της 8ης Νοεμβρίου 1990 για την αύξηση της ποσότητας της κοινοτικής δασμολογικής ποσόστωσης, που ανοίχθηκε για το έτος 1990, για το σιδηροχρώμιο που περιέχει κατά βάρος περισσότερο από 6% άνθρακα

Avis juridique important

|

31990R3273

Κανονισμός (ΕΟΚ) αριθ. 3273/90 του Συμβουλίου της 8ης Νοεμβρίου 1990 για την αύξηση της ποσότητας της κοινοτικής δασμολογικής ποσόστωσης, που ανοίχθηκε για το έτος 1990, για το σιδηροχρώμιο που περιέχει κατά βάρος περισσότερο από 6% άνθρακα  

Επίσημη Εφημερίδα αριθ. L 315 της 15/11/1990 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3273/90 ΤΟΥ ΣΥΜΒΟΥΛΙΟΥ  της 8ης Νοεμβρίου 1990  για την αύξηση της ποσότητας της κοινοτικής δασμολογικής ποσόστωσης, που ανοίχθηκε για το έτος 1990, για το σιδηροχρώμιο που περιέχει κατά βάρος περισσότερο από 6 % άνθρακα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  την πρόταση της Επιτροπής,  Εκτιμώντας:  ότι, με τους κανονισμούς (ΕΟΚ) αριθ. 3693/89 (1) και (ΕΟΚ) αριθ. 1928/90 (2), το Συμβούλιο άνοιξε, για το 1990, κοινοτική δασμολογική ποσόστωση με δασμό μηδέν, για το σιδηροχρώμιο που περιέχει κατά βάρος περισσότερο από 6 % άνθρακα, του οποίου η ποσότητα καθορίστηκε προσωρινά σε 400 000 τόνους·  ότι τα οικονομικά δεδομένα που υπάρχουν σήμερα για την κατανάλωση, την παραγωγή και την εισαγωγή με το ευεργέτημα άλλων προτιμησιακών δασμολογικών καθεστώτων, επιτρέπουν να υπολογιστεί ότι οι ανάγκες της Κοινότητας για άμεσες εισαγωγές αυτού του προϊόντος, από τρίτες χώρες, μπορούν να φθάσουν το τρέχον έτος σε επίπεδο ανώτερο από την ποσότητα που καθορίστηκε από τους ανωτέρω κανονισμούς· ότι, για να μην τεθεί σε κίνδυνο η ισορροποία της αγοράς του προϊόντος αυτού και να εξασφαλιστεί παράλληλη εξέλιξη όσον αφορά την απορρόφηση της κοινοτικής παραγωγής και την ικανοποιητική εξασφάλιση του εφοδιασμού των βιομηχανιών που το χρησιμοποιούν, πρέπει να προβλεφθεί ή αύξηση της εν λόγω ποσόστωσης κατά ποσότητα που να αντιστοιχεί στις ανάγκες των βιομηχανιών που το χρησιμοποιούν μέχρι το τέλος του έτους ήτοι κατά 125 000 τόνους,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα της κοινοτικής δασμολογικής ποσόστωσης που ανοίχτηκε με τους κανονισμούς (ΕΟΚ) αριθ. 3639/89 και (ΕΟΚ) αριθ. 1928/90 για το σιδηροχρώμιο, που περιέχει κατά βάρος περισσότερο από 6 % άνθρακα, αυξάνεται από 400 000 σε 525 000 τόνους.  Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Νοεμβρίου 1990.  Για το Συμβούλιο  Ο Πρόεδρος  P. ROMITA  (1) ΕΕ αριθ. L 362 της 12. 12. 1989, σ. 6.  (2) ΕΕ αριθ. L 174 της 7. 7. 1990, σ. 4.